S-2306/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. mars 2020, á hendur A-kk-þgf Í-kk-þgf, kt. [...], [...], [...], fyrir eftirtalin brot:

1.

Umferðarlagabrot með því að hafa, þriðjudaginn 15. maí 2018

, ekið bifreiðinni [...] með 125 km hraða á klukkustund norður Reykjanesbraut í Reykjavík, við

Bú staða veg, þar sem leyfður hámarkshraði var 80 km á klukkustund og að hafa notað farsíma án handfrjáls búnaðar við aksturinn.

Telst brot þetta varða við 2., sbr. 4. mgr. 37. gr. og 1. mgr. 57. gr., sbr. 1. mgr. 95. gr. umferðarlaga nr. 77/2019.

2. Fíkniefnalagabrot með því að hafa, föstudaginn 1. febrúar 2019, haft í vörslum sínum á heimili sínu að [...] í [...], í sölu og dreifingarskyni, 58,46 g af kókaíni og 10,72 g af maríhúana.

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001.

3. Umferðar og vopnalagabrot með því að hafa, sunnudaginn 17. febrúar 2019, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist kókaín 165 ng/ml og tetrahýdrókannabínól 0,5 ng/ml) um Fjallkonuveg í Reykjavík, við Frostafold, þar sem lögregla stöðvaði aksturinn, og haft í vörslum sínum hnúajárn sem lögregla fann við öryggisleit á ákærða.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

4. Fíkniefnalagabrot með því að hafa, föstudaginn 5. júlí 2019, haft í vörslum sínum á heimili sínu að [...] í [...], 1,05 g af maríhúana, sem lögregla fann við leit í íbúðinni.

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á hnúajárni skv. 1. mgr. 37. gr. vopnalaga nr. 16/1998, 58,46 g af kókaíni og 11,77 g af maríhúana skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 28 ml af boldenone, 12 ml af testosterone, 28,5 ml og 100 stk. af óþekktum sterum skv. 4. mgr. 4. gr. laga um bann við tilteknum frammistöðubætandi efnum og lyfjum nr. 84/2018.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 24. mars 2020, hefur sakaferill ákærða ekki áhrif á refsingu í þessu máli.

Með hliðsjón af framangreindu, sakarefni þessa máls og 77. gr. almennra hegningarlaga þykir refsing ákærða hæfilega ákveðin fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 1 ár frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs hnúajárn, 58,46 g af kókaíni, 11,77 g af marijúana, 28 ml af boldenone, 12 ml af testosterone, 28,5 ml og 100 stykki af óþekktum sterum, sem lögregla lagði hald á við rannsókn málsins.

Ákærði greiði 153.612 krónur í sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.